b'\n_START_ARTICLE_\nJakobs kamp\n_START_PARAGRAPH_\nJakobs kamp er en beretning fra F\xc3\xb8rste Mosebog, kapitel 32, vers 25-33, i hvilken patriarken Jakob k\xc3\xa6mper med Gud (eller, if\xc3\xb8lge nogle fortolkninger, med en Guds engel) og sejrer. Ved denne lejlighed f\xc3\xa5r Jakob navnet Israel; p\xc3\xa5 hebraisk er der ordspil mellem Israel og k\xc3\xa6mpet med Gud. Siden dengang og helt op til nutiden har Jakobs efterkommere brugt navnet Israel om sig selv._NEWLINE_Beretningen om Jakobs kamp har givet anledning til afledning af udtrykket "en jakobskamp", som betegner en voldsom \xc3\xa5ndelig eller sj\xc3\xa6lelig kamp.'